Juris Žagars

Juris Žagars (dzimis  Cēsīs) ir latviešu aktieris, uzņēmējs un politiķis. Viens no Dailes teātra vadošajiem aktieriem. Saņēmis Latvijas labākā aktiera balvu gan kino, gan teātrī.

Biogrāfija 
Viņa brālis Andrejs bija aktieris un režisors, Latvijas Nacionālās operas direktors.

1979. gadā beidzis mācības Cēsu Valsts ģimnāzijā (absolvējis ģimnāziju vienā gadā ar Gunti Bereli un Jāni Maizīti). 1985. gadā absolvējis Latvijas Valsts konservatorijas Teātra fakultāti. 1988. gadā kļuvis par Latvijas Teātra darbinieku savienības biedru.

Laikā no 1985. līdz 1992. gadam bija Jaunatnes teātra aktieris, 1993. gadā sāka strādāt Dailes teātrī. Tāpat tēlojis kino. Par lomu filmā "Dubultnieks" (1986) saņēmis Lielo Kristapu kā labākais aktieris, otro reizi šo balvu saņēmis par lomu filmā "Tumšie brieži" (2007). 1999. gadā saņēmis Spēlmaņu nakts balvu, un 2016. gadā Harija Liepiņa balvu. 2019. gadā tēlojis lomu TV seriālā "Sarkanais mežs".

2007. gadā kļuva par Cēsu mākslas festivāla direktoru. Ir slēpošanas un atpūtas bāžu īpašnieks.

2009. gadā kandidēja pašvaldību vēlēšanās no Tautas partijas saraksta un tika ievēlēts Cēsu novada domē. 2010. gada jūnijā izstājies no Tautas partijas. 2012. gada augustā ticis apstiprināts par Vidzemes Mūzikas un kultūras centra vadītāju. No  pilda Dailes teātra direktora pienākumus.

Apbalvojumi 
 Triju Zvaigžņu ordenis, 4. šķira (2019).

Atsauces

Ārējās saites 
 Dailes teātra profils
 Spotnet profils
 Juris Žagars filmas.lv

 Juris Žagars izrades.lv

1961. gadā dzimušie
Cēsīs dzimušie
Latvijas aktieri
Latvijas uzņēmēji
Latvijas Mūzikas akadēmijas absolventi
Lielā Kristapa balvas ieguvēji aktieri
Latvijas politiķi
Dailes teātra aktieri
Spēlmaņu nakts gada aktiera balvas ieguvēji
Triju Zvaigžņu ordeņa virsnieki